**OBRAZLOŽENJE FINANCIJSKOG PLANA GDCK DELNICE ZA 2020. godinu**

Prijedlog financijskog plana za 2020. godinu nalazi uporište u izvršenju financijskog plana za 2019. godinu.

Ukupni prihodi u financijskom planu za 2020. godinu planirani su na temelju saznanja o mogućim prihodima u 2019. godini u skladu sa zakonskim mogućnostima, o saznanju o mogućim prihodima od Hrvatskog Crvenog križa, od donacija od raznih trgovačkih društava, iz proračuna i od ostalih pravnih osoba. Na osnovu navedenoga, prihodi su planirani u iznosu od 424.785,00 kuna.

Temeljem navedenog i rashodi su planirani u istom iznosu, planira se višak od 984,00 kn.

**Prihodi…………………………………………………………………………..…………………………….. 424.785,00 kn**

**Rashodi………………………………………………………………………………………………….…… 423.801,00 kn**

**PRIHODI**

**Prihodi planirani po skupinama kako slijedi:**

Skupina 31 Prihodi od prodaje roba i usluga …………………………………………………….….. 71.800,00

Skupina 32 Prihodi od članarina i članskih doprinosa …………………………………..………. 985,00

Skupina 33 Prihodi po posebnim propisima …………………………………………………..… 270.000,00

Skupina 34 Prihodi od imovine ……………………………………………………………………………………. 0,00

Skupina 35 Prihodi od donacija ………………………………………………………….…………..….…42.000,00

Skupina 36 Ostali prihodi ………………………………………………………….…….…………….… 40.000,00

Skupina 37 Prihodi od povezanih neprofitnih organizacija…………………………………….. 00,00

**UKUPNI PRIHODI ………………………………………………………………………………………..…… 424.785,00**

**Obrazloženje po skupinama prihoda**

**Skupina 31 - prihodi od prodaje roba i pružanja usluga** – obuhvaćaju prihode u iznosu 10.000,00 kuna koji se odnose na pružanje usluga – tečaj prve pomoći za radnike te u iznosu od 61.800,00 kn od dobrovoljnog darivanja krvi koje se doznačuju iz Hrvatskog Crvenog križa.

**Skupina 32 - prihodi od članarina i članskih doprinosa** – obuhvaća članarinu za 2020. godinu od članova Gradskog društva crvenog križa Delnice koja iznosi 12 kuna po osobi godišnje. U 2020. godini planira se prihod od članarine 82 člana u ukupnom iznosu od 985,00 kuna.

**Skupina 33 - prihodi po posebnim propisima** – obuhvaćaju prihode iz proračuna jedinica lokalnih samouprava (Grad Delnice i Općina: Lokve, Fužine, Mrkopalj, Ravna Gora, Brod Moravica i Skrada) u iznosu 185.000,00 kuna. Navedeni prihodi temelje se na Zakonu o Hrvatskom Crvenom križu i temeljem njega o Ugovoru s JLS.

Obuhvaćeni su i prihodi od JLS za potrebe rada socijalne samoposluge u iznosu od 70.000,00 kn. Obuhvaća i prihode u iznosu 15.000,00 kuna koji se odnose na Službu spašavanja života na vodi i osigurani su od Hrvatskog Crvenog križa. Radi se o provođenju programa za djecu i mlade, a to su tečajevi „Junior spasilac“, za učenike osnovnih škola sedmih i osmih razreda, programima sigurnosti na vodi za četvrte razrede OŠ, škola plivanja za učenike četvrtih razreda, natjecanje u plivanju za učenike osnovnih škola Gorskog kotara.

**Skupina 34 - prihodi od imovine** – obuhvaćaju prihode od financijske imovine. Navedene prihode u 2020. godini ne planiramo.

**Skupina 35 - prihodi od donacija** – obuhvaćaju donacije iz proračuna JLS i Primorsko – goranske županije (Javne potrebe), od raznih trgovačkih društava i ostalih pravnih osoba u iznosu od 15.000,00 kn te prihode od građana i kućanstava dobivenih u provedbi akcije „Solidarnost na djelu“ i kasica u iznosu od 25.000,00 kuna.

**Skupina 36 - ostali prihodi** – obuhvaćaju prihode od refundacija. Navedene prihode u 2020. godini ne planiramo.

U 2020. godini planiramo se kreditno zadužiti kako bi podmirili razliku prihoda i rashoda.

**RASHODI**

U ovisnosti o planiranim prihodima i predloženom programu rada, planiraju se i rashodi u iznosu od 423.801,00 kuna.

Skupina 41 Rashodi za radnike ……………………………………………..……………………….. 156.617,00

Skupina 42 Materijalni rashodi ……………………………………………………………..……..…283.684,00

Skupina 43 Rashodi amortizacije …………………………………………………………………….… 1.000,00

Skupina 44 Financijski rashodi …………………………………………………………………….……… 1.000,00

Skupina 45 Donacije ……………………………………………………………………………………….. 24.000,00

Skupina 46 Ostali rashodi ……………………………………………………………………………..……...1.000,00

**UKUPNO RASHODI ………………………………………………………………………………………… 423.801,00**

**Obrazloženje po skupinama rashoda**

**Skupina 41 - rashodi za radnike** – obuhvaćaju rashode za 1 stalno zaposlenu osobu (ravnateljica) koji proizlaze iz zakonskih obveza.

**Skupina 42 - materijalni rashodi** – obuhvaćaju troškove vezane za provođenje programa, kao i rashode potrebne za obavljanje redovne djelatnosti GDCK Delnice.

Od toga na provedbu planiranih programa odnosi se:

* Ukupni izdaci u iznosu od 9.000,00 kuna, a odnose se na izdatke za zaposlene u iznosu od 2.000,00 kn (službena putovanja ravnateljice), izdaci za članove Odbora (putni nalozi , honorari i dr.) planiraju se u iznosu od 7.000,00 kn. To su rashodi za funkcioniranje i upravljanje (sjednice Skupštine, Odbora i Nadzornog odbora). Prema Zakonu o udrugama , godišnje se mora održati najmanje 1 sjednica Skupštine. Planirano je održavanje najmanje po 4 sjednice Odbora i jedna sjednica Nadzornog odbora. U slučaju potrebe, broj sjednica se može povećati.
* Planira se i rashodi u iznosu od 2.000,00 kuna za ostale sobe suradnike (putni nalozi, honorari i dr.). Izdaci se odnose za honorare vanjskih suradnika u provođenju programa prve pomoći za vozače i radnike, za tečaj „Junior spasilac“, natjecanje iz prve pomoći-edukatori učenika, službena putovanja članova i volontera za sudjelovanje u aktivnosti HCK i Društva Crvenog križa Primorsko – goranske županije. Navedeni izdaci planirani su u programskim rashodima.
* 60.800,00 kuna na davalaštvo krvi (akcije dobrovoljnog darivanja krvi, županijski susret DDK, promidžbeni materijali (zahvalnice i nagrade DDK) u svrhu unapređenja DDK.
* 26.000,00 kn planirani su izdaci za provođenje programskih aktivnosti: rad s mladima u iznosu od 2.000,00 kn, rad s udrugama na provođenju programa prevencije nasilja, ovisnosti (Moja odluka – moja budućnost), akcije mjerenja šećera i tlaka u iznosu od 1.000,00 kn te za ostale aktivnosti i realizaciju programa rada GDCK Delnice, zajedničke akcije HCK i drugih društva Crvenog križa. Za primanje djece u pomladak Crvenog križa planirano je 2.000,00 kn, akcija „Solidarnost na djelu“.
* Planirani su izdaci u iznosu od 15.000,00 kn za provedbu programa Službe spašavanja života na vodi tečajevima „Junior spasilac“ za osnovnoškolce sedmih i osmih razreda, programima sigurnosti na vodi za četvrte razrede OŠ škola plivanja za učenike četvrtih razreda, natjecanje u plivanju za učenike osnovnih škola Gorskog kotara, rad sa djecom s posebnim potrebama.
* U iznosu od 5.000,00 izdaci se odnose i na rad Savjetovališta „IZVOR“ za materijalne troškove odnosno za režijske troškove.
* Režijski troškovi (najam ureda i skladišta, komunikacijske usluge, komunalne usluge, voda, struja, održavanje prostora, sanitarni materijal) planiraju se u iznosu od 34.884,00 kuna.
* Intelektualne usluge odnosi na usluge knjigovodstvenog servisa, planirane su u iznosu od 19.200,00 kuna.
* Rashod za uredski i kompjuterski materijal, pristojbe, materijal iz HCK planiran je u iznosu 5.000,00 kuna.
* Izdatci za zaposlene (putni nalozi, božićnice, regresi) planirani su u iznosu od 2.500,00 kuna.
* Troškovi vezano za edukaciju prve pomoći za vozače i radnike (najam prostora, priručnici, medicinski materijal, kancelarijski materijal) planirani su u iznosu od 2.000,00 kuna, planirane su intelektualne usluge za provoditelja aktivnosti te 600,00 kn za materijal.
* Troškovi vozila ( tehnički pregled i registracija, gorivo, premija osiguranja, popravci ) planiraju se u iznosu od 11.800,00 kuna.

**Skupina 43 - rashodi amortizacije** – obuhvaćaju troškove amortizacije u iznosu 1.000,00 kuna koja se odnosi na raznu dugotrajnu materijalnu imovinu koju udruga posjeduje.

**Skupina 44 - financijski rashodi** – obuhvaćaju rashode za bankarske usluge i usluge platnog prometa u iznosu 2.500,00 kuna.

**Skupina 45 – donacije** – na ovoj poziciji planirane su donacije građanima i kućanstvima u iznosu od 24.000,00 kuna.

**Skupina 46 - ostali rashodi** – na ovoj poziciji planirani su rashodi u iznosu od 5% prikupljenih sredstava akcije „Solidarnost na djelu“ koja se uplaćuju Hrvatskom Crvenom križu. Planirana su financijska sredstva u iznosu od 1.000,00 kn.

**Skupina 47 - rashodi vezani uz financiranje povezanih neprofitnih organizacija** – udruga neće imati rashoda vezanih uz financiranje povezanih neprofitnih organizacija.

Udruga se tijekom 2020. godine planira kratkoročno zaduživati.

Udruga nema obaveza za povrat kratkoročnih zajmova iz prethodne godine.

U Delnicama, 29. 10. 2019. godine Ravnateljica GDCK Delnice

 Snježana Krizmanić, prof.